పోరాట దృశ్యాల్లో డూప్ లేకుండా నటించేందుకు ఇష్టపడే హీరోల్లో అజిత్ ఒకరు. ఎంతటి రిస్కీ షాట్ అయినా డూప్ను పెట్టేందుకు అంగీకరించని తత్వం ఆయనది. ‘బిల్లా-2’లో హెలికాప్టర్ గాలిలో ఎగురుతుండగా డోర్ బయట రాడ్డుపై నిలబడే సన్నివేశంలో ఎంతో ధైర్యంగా నటించి శభాష్ అనిపించుకున్నారు. ఇలా డూప్ లేకుండా రిస్కీ షాట్స్ చేయడం వల్ల చాలా సార్లు గాయపడ్డారు కూడా. తాజాగా ఆయన నటిస్తున్న ‘వివేగమ్’లో కూడా పోరాట దృశ్యాలు అదిరిపోతాయని యూనిట్ సభ్యులు చెబుతున్నారు. అందుకు తగ్గట్టుగానే ఫస్ట్లుక్లో అజిత్ సిక్స్ప్యాక్ స్టిల్ను విడుదల చేశారు. ఇది అభిమానులతోపాటు సినీ ప్రముఖులకు సైతం విపరీతంగా నచ్చేసింది. అయితే ఫస్ట్లుక్లో అజిత్ సిక్స్ప్యాక్ స్టిల్ మార్పింగ్ చేసిందన్న విమర్శలు కూడా వచ్చాయి. ఈ నేపథ్యంలో అజిత్ సిక్స్ప్యాక్ సాధన చేసే దృశ్యాలతో వీడియోని విడుదల చేయాలని చిత్ర బృందం నిర్ణయించింది. రోజూ 5 గంటలపాటు అజిత్ వర్కౌట్ చేశారట. ఆ వీడియోను త్వరలోనే విడుదల చేయనున్నారు.
porata drushyaallo doop lekunda natinchenduku ishtapade herollo ajit okaru. enthati riski shat aina doopnu pettenduku angeekarinchani tatvam aayanadi. ‘billa-2’loo helicapter gaalilo egurutundagaa dor bayata raddupai nilabade sannivesamlo entho dhairyamgaa natinchi sabhash anipinchukunnaaru. ilaa doop lekunda riski shats cheyadam valla chala saarlu gayapaddaru kuudaa. taajaagaa aayana natistunna ‘vivegam’loo kuudaa porata drushyaalu adiripotayani unit sabhyulu chebutunnaru. anduku taggattugaane fastluklo ajit sixpac stillanu vidudala chesaru. idhi abhimaanulathopaatu cinee pramukhulaku saitam vipareetamgaa nachesindi. ayithe fastluklo ajit sixpac still marping chesindanna vimarsalu kuudaa vachayi. ee nepathyamlo ajit sixpac saadhana chese drushyaalatho veedioni vidudala cheyalani chitra brundam nirnayinchindi. roojoo 5 gantalapaatu ajit varkout chesarata. aa veediyonu twaralone vidudala cheyanunnaru.